*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2018.gada \_\_\_\_\_\_\_\_\_

\_\_.§

**Rīkojuma projekts “Grozījumi Ministru kabineta 2011.gada 27.jūlija rīkojumā Nr.347 “Par informācijas sistēmas darbības koncepcijas aprakstu “Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai””**

1. Pieņemt iesniegto rīkojuma projektu.

Valsts kancelejai sagatavot rīkojuma projektu parakstīšanai.

2. Atbalstīt Iekšlietu ministrijas bāzes izdevumu 2019., 2020. un 2021. gadam un valsts budžeta ilgtermiņa saistību laikposmā no 2019. līdz 2023. gadam palielināšanu budžeta apakšprogrammā 11.01.00 “Pilsonības un migrācijas lietu pārvalde” 2019. gadam 2 248 653 *euro* apmērā, 2020. gadam 2 400 484 *euro* apmērā, 2021. gadam 2 381 142 *euro* apmērā, 2022.gadam 2 448 158 *euro* apmērā, 2023. gadam 2 173 980 *euro* apmērā, lai veiktu samaksu valsts akciju sabiedrībai “Latvijas Valsts radio un televīzijas centrs” par sertifikācijas pakalpojumiem.

3. Lai nodrošinātu šī protokollēmuma 2.punktā minēto bāzes izdevumu un valsts budžeta ilgtermiņa saistību palielināšanu:

3.1. samazināt resoru bāzes izdevumus 2019.gadā par 107 151 *euro*, 2020. gadā, 2021.gadā par 123 373 *euro* saskaņā ar rīkojuma projekta sākotnējās ietekmes novērtējuma ziņojuma (anotācijas) 2.pielikumu, un attiecīgajiem resoriem iesniegt Finanšu ministrijā pieprasījumu bāzes izdevumu samazinājumam sadalījumā pa budžeta programmām (apakšprogrammām);

3.2. Finanšu ministrijai:

3.2.1. veikt resoru bāzes izdevumu samazināšanu 2019., 2020. un 2021.gadam atbilstoši šī protokollēmuma 3.1.apakšpunktam;

3.2.2. samazināt budžeta programmai 02.00.00 “Līdzekļi neparedzētiem gadījumiem” plānoto finansējumu 2019. gadā par 2 141 502 *euro*, 2020. gadā par 2 277 111 *euro*, 2021. gadā par 747 521 *euro;*

3.2.3. palielināt valsts pamatbudžeta nenodokļu prognozi un valsts pamatbudžetā iemaksājamās valsts nodevas un citus maksājumus no valsts institūciju sniegtajiem pakalpojumiem, paredzot ieņēmumus no valsts nodevas par personas apliecības izsniegšanu 2021. gadā – 5 263 453 *euro* (palielinājums par 1 510 248 *euro*), 2022. gadā – 5 995 910 *euro* (palielinājums par 2 299 000 *euro*), 2023. gadā – 3 665 735 *euro* (palielinājums par 2 173 980 *euro*).

4. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā priekšlikumus bāzes izdevumu precizēšanai un valsts budžeta ilgtermiņa saistību palielināšanai atbilstoši šī protokollēmuma 2. punktam.

5. Lai ar 2019.gada 1.janvāri valsts pārvaldes iestādēs dokumentu elektronisku parakstīšanu un darbinieku elektronisku autentifikāciju veiktu ar privātpersonai izsniegtu eID karti (personas apliecību), Vides aizsardzības un reģionālās attīstības ministrijai kopīgi ar Iekšlietu ministriju līdz 2018.gada 1.novembrim sagatavot un vides un reģionālās attīstības ministram iesniegt Ministru kabinetā attiecīgu normatīvā akta projektu, paredzot:

5.1. pamatojumu darba (dienesta) vajadzībām izmantot eID karti (personas apliecību), ievērojot, ka personas apliecību kā obligātu dokumentu iedzīvotājiem plānots ieviest no 2023.gada;

5.2. izdevumu kompensēšanas risinājumu, lai segtu valsts nodevas izdevumus darbiniekiem, kas darba (dienesta) pienākumu pildīšanai izmanto (saņem) eID karti (personas apliecību).

6. Pilsonības un migrācijas lietu pārvaldei normatīvajos aktos valsts pārvaldes uzdevuma deleģēšanas jomā noteiktajā kārtībā noslēgt vienošanos pie valsts pārvaldes uzdevuma deleģēšanas līguma ar valsts akciju sabiedrību “Latvijas Valsts radio un televīzijas centrs” par sertifikācijas pakalpojumiem laikposmam no 2019.gada 1.janvāra līdz 2023.gada 31.decembrim.

7. Satiksmes ministrijai kā valsts akciju sabiedrības “Latvijas Valsts radio un televīzijas centrs” kapitāla daļu turētājai sadarbībā ar Vides aizsardzības un reģionālās attīstības ministriju un Iekšlietu ministriju veikt izvērtējumu par Eiropas Reģionālās attīstības fonda (*ERAF*) projekta “E-Identitātes un e-paraksta risinājumu attīstība” ietvaros izveidotās infrastruktūras tālākas izmantošanas iespējām (turpmāku darbības turpināšanu vai jaunas infrastruktūras izveidi un tā iespējamiem finansēšanas modeļiem) un satiksmes ministram līdz 2022.gada 1.martam iesniegt Ministru kabinetā informatīvo ziņojumu.

8. Iekšlietu ministrijai izstrādāt un iekšlietu ministram līdz 2022.gada 1.maijam iesniegt noteiktā kārtībā Ministru kabinetā rīkojuma projektu par grozījumiem Ministru kabineta 2011.gada 27.jūlija rīkojumā Nr.347 “Par informācijas sistēmas darbības koncepcijas aprakstu “Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai””, paredzot valsts pamatbudžeta ieņēmumu prognozi no valsts nodevas par pasu izsniegšanu un valsts nodevas par personas apliecības izsniegšanu, kā arī ilgtermiņa saistības budžeta apakšprogrammā 11.01.00 “Pilsonības un migrācijas lietu pārvalde” no 2024. līdz 2027.gadam. Ilgtermiņa saistībās paredzēt finansējumu samaksas veikšanai valsts akciju sabiedrībai “Latvijas Valsts radio un televīzijas centrs” par sertifikācijas pakalpojumiem atbilstoši ar Vides aizsardzības un reģionālās attīstības ministriju un Satiksmes ministriju saskaņotajam izdevumu apmēram un ņemot vērā šā protokollēmuma 7.punktā minētajā informatīvajā ziņojumā sniegto informāciju.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

iekšlietu ministrs Rihards  Kozlovskis

Vīza: valsts sekretārs Dimitrijs Trofimovs

27.07.2018. 10:21

688

A.Strode, 67219602

alda.strode@iem.gov.lv